NaiveNeuron/SloPal huggingface dataset:
Figeľ, Ján, podpredseda NR SR (2013-01-29):
Ďakujem pekne. Žiada si v rozprave zaujať stanovisko spravodajca? Nie je tomu tak. Ďakujem pekne. Prerušujem rokovanie o tomto bode programu. Pristúpime teraz, dámy a páni, k prvému čítaniu o vládnom návrhu zákona o poskytovaní dotácií v pôsobnosti Ministerstva hospodárstva Slovenskej republiky . Vládny návrh zákona je uverejnený ako parlamentná tlač 329. Návrh na jeho pridelenie a na prerokovanie výborom je v rozhodnutí č. 311. Prosím teraz pána ministra hospodárstva Tomáša Malatinského, aby vládny návrh zákona uviedol.
T. Cabaj, poslanec: (2002-03-20):
I. Presperín, podpredseda NR SR: Pán poslanec Brňák. P. Brňák, poslanec: Pán predsedajúci, ja chcem tiež upozorniť na to, že ak sa hlasuje takýmto spôsobom, teda nie podľa technického zariadenia, že v každom prípade je potrebné zisťovať a držať tú procedúru, ktorá je akoby pri technickom zariadení, a súčasťou tohto hlasovania je vždycky aj zároveň prezentácia. Ak ste ju neurobili, nemožno uznať toto hlasovanie za súladné s rokovacím poriadkom. I. Presperín, podpredseda NR SR: Pán poslanec František Mikloško.
Galko, Ľubomír, poslanec NR SR (2016-04-18):
Ďakujem pekne. Ja zvolávam úvodné zasadnutie výboru na kontrolu činnosti NBÚ na zajtra na 13.15 hod. v miestnosti č. 71. Už to nebudem druhýkrát vám oznamovať. Ďakujem pekne.
Laššáková, Jana, podpredsedníčka NR SR (2015-07-01):
Na vystúpenie pána ministra s faktickými poznámkami sa hlásia poslanci Jarjabek, Poliačik, Vášáryová, Kuffa, Hraško, Novotný, Senko, Mezenská, teda osem poslancov. Nech sa páči, pán poslanec Jarjabek.
Bugár, Béla, podpredseda NR SR (2019-09-12):
Pán poslanec Osuský.
Vons, Peter, poslanec NR SR (2021-10-27):
Pán predseda, dajte, prosím, hlasovať o treťom pozmeňujúcom návrhu poslanca Miloša Svrčeka.
Ďuriš Nicholsonová, Lucia, podpredsedníčka NR SR (2019-05-13):
Otváram všeobecnú rozpravu. Písomne sa neprihlásil nikto. Teraz dávam možnosť prihlásiť sa do rozpravy ústne. O. K. Končím možnosť prihlásiť sa do rozpravy. Prihlásila sa pani poslankyňa Žitňanská, ktorej týmto dávam slovo, nech sa páči.
Hrnčiar, Andrej, podpredseda NR SR (2016-05-19):
Ďakujem. Asi sa už nechce pán navrhovateľ vyjadriť. Pán spravodajca? (Reakcia z pléna.) Aha, toto ešte nebola ústna rozprava, pardon, nemal som to tu zapísané. Takže, nech sa páči, máte možnosť nahlásiť sa do rozpravy ústne. Končím možnosť nahlásiť sa do rozpravy ústne. Nech sa páči, pán poslanec Viskupič.
Milanová, Natália, ministerka kultúry SR (2021-11-04):
Ja by som to ešte trošku obrátila, lebo vy ste dúfali v mnohých veciach, ale tu je potrebné povedať, že nám ešte stále určitá a veľká čiastka peňazí beží. Zazmluvnili sa kultúrno-kreatívne centrá vo výške 85 mil. eur. To nám stále beží. Vyhlásili sme výzvu na REACT. Je to výzva, ktorá má smerovať k regiónom, VÚC-čkam na kultúrne inštitúcie. To znamená kultúrne domy, knižnice, múzeá, galérie. Je to niečo, čo sa do regionálnej kultúry v takejto veľkej forme už dlhé roky nestalo. Tam je výška 15 mil., prognóza je, môže ich byť aj viac. To znamená, my tu nehovorme o tom, že by sme do tej kultúry neinvestovali, lebo my sme minulý rok, odhliadnuc od týchto eurofondových peňazí, aj ktoré tam teraz vlastne stále bežia, sme dali ešte 30 mil. navyše do živej kultúry. A ja momentálne neregistrujem hlasy nespokojnosti o tom, že tí ľudia, ktorých sa to bytostne týka, že by boli nespokojní s tými prostriedkami, ktoré sme im mohli vďaka týmto finančným prostriedkom dať k dispozícii.
Špánik, Milan, poslanec NR SR (2019-10-24):
No, pochopiť to dokážem bez problémov, to nemusíte. Pani Grausová, vám by som chcel na tú vašu pripomienku o tých chrbtoch povedať len jednu vec. Veľmi dobre viem, ako váš poslanecký klub funguje. Bol som aj asistentom, tak najprv si vy zistíte fakty, potom tu drístajte. (Reakcia z pléna.) Áno, drístate. Ďalšia vec. My sme si to v tých voľbách takisto odmakali a nebyť, nebyť nás, tých ľudí, ktorí si to v tých voľbách ozaj odmakali, tak vy by ste tu dnes nesedela. To si buďte istá. My sme v tých mrazoch roznášali, či už to boli letáky, my sme organizovali mítingy, my sme robili ďalšie veci, a nebyť toho všetkého, tak o vás ľudia ani nezakopnú, pani Grausová, ani nezakopnú. A ja som nehovoril, že ste za nejaké hlasovanie zobrali peniaze, ja som len povedal, že si vás kúpili tým, že vám nezrušili stranu. A evidentne, evidentne ste sa potom otočili a v kľúčových hlasovaniach ste podržali Fica a Pellegriniho. Nič iné som nepovedal, len pravdu.
Kollár, Boris, predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 127 poslancov, za 89, proti žiadny, zdržalo sa 38. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Blanár, Juraj, podpredseda NR SR (2022-09-21):
Ďakujem. Teraz udeľujem slovo spravodajcovi pánovi Mariánovi Viskupičovi, ktorý je navrhnutý za gestorský výbor pre financie a rozpočet, ktorého je zároveň predsedom. Nech sa páči.
Takáč, Richard, poslanec NR SR (2022-04-28):
Ďakujem veľmi pekne za slovo, pán predsedajúci. Pán podpredseda Blanár, ja ti chcem poďakovať za tvoje vystúpenie, viacerí koaliční poslanci vo svojom vystúpení na jednej strane vôbec nevenovali obsahu toho, o čom sa tu dnes rozprávame, a na druhej strane sa, tak by som povedal, sťažovali na také politické vystúpenia. Ja by som chcel povedať, že je to práve, sú to určití predstavitelia, nehovorím, že všetci, ale určití predstavitelia vládnej koalície, hlavne ktorí sú v exekutíve, zabezpečili to, že prestal existovať právny štát a nastal koniec demokracie. Ty si, ty si vo svojom vystúpení sa snažil, tak by som povedal, odborne vysvetliť hlavne určité tie body z toho uznesenia a snažil si sa vysvetliť hlavne koaličným poslancom, ktorí chcú hlasovať za vydanie Roberta Fica z hľadiska väzobného stíhania, že sú tam neni ale vôbec že žiadne dôvody na to, aby bol Robert Fico stíhaný väzobne. To, že trestné oznámenia a vec bude ďalej pokračovať a nikto sa tomu nevyhýba, je jedna vec, ale druhá vec je kolúzna väzba. Tak ako máme možnosť vypočuť od viacerých, by som povedal, už prepustených z kolúznej väzby, rôznych ľudí, ktorí jednoznačne potvrdili, že táto kolúzna väzba je zneužívaná a je to vlastne určitým spôsobom ako mučiaci nástroj, ktorý používajú určití vládni predstavitelia tejto koalície. Ty si spomínal aj pána docenta Burdu, ktorý, si treba povedať, že je, je dekan právnickej fakulty a zhodou okolností je to expert na trestné právo, a musím povedať, že ten toto uznesenie rozbil ale úplne na malé kúsky a povedal, že žiaden dôvod... (Prerušenie vystúpenia časomerom.)
Grendel, Gábor, podpredseda NR SR (2023-02-08):
Spravodajcom je opäť pán poslanec Ján Mičovský z gestorského výboru pre pôdohospodárstvo a životné prostredie. Nech sa páči, pán poslanec.
Hus, Igor, poslanec NR SR (2023-03-15):
Dobre, ďakujem. Vážený pán predsedajúci, dovoľte, aby som ako spravodajca predniesol túto spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1351a). Výbor pre obranu a bezpečnosť ako gestorský výbor podáva Národnej rade spoločnú správu výborov. Národná rada Slovenskej republiky uznesením č. 1965 z 1. februára 2023 pridelila vládny návrh zákona (tlač 1351) na prerokovanie týmto výborom: ústavnoprávnemu výboru, výboru pre financie a rozpočet, výboru pre sociálne veci a výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote, okrem výboru pre sociálne veci, ktorý nebol uznášaniaschopný. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol návrh zákona pridelený, zaujali nasledovné stanoviská: Ústavnoprávny výbor neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Výbor pre financie a rozpočet neprijal uznesenie, keďže návrh uznesenia nezískal súhlas nadpolovičnej väčšiny prítomných. Výbor pre sociálne veci o predmetnom návrhu nerokoval, pretože nebol uznášaniaschopný. Výbor pre obranu a bezpečnosť uznesením č. 222 z 13. marca 2023 odporučil Národnej rade návrh zákona schváliť s pozmeňujúcimi a doplňujúcimi návrhmi, ktoré sú uvedené v časti III spoločnej správy. Gestorský výbor odporúča hlasovať o bodoch 1 až 4 zo spoločnej správy spoločne a tieto schváliť. Gestorský výbor na základe stanovísk výborov k vládnemu návrhu zákona (tlač 1351) vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade, aby predmetný návrh zákona bol schválený v znení schválených pozmeňujúcich a doplňujúcich návrhov uvedených v tejto správe. Gestorský výbor určil spoločného spravodajcu výborov Igora Husa vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov k vládnemu návrhu zákona (tlač 1351a) bola schválená uznesením výboru pre obranu a bezpečnosť č. 230 na svojej 101. schôdzi. Ďakujem, skončil som, otvorte, prosím, rozpravu.
Grendel, Gábor, podpredseda NR SR (2022-06-16):
Pani poslankyňa Ľubica Laššáková.
Blahová, Natália, poslankyňa NR SR (2011-05-24):
Teraz v súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet, výboru pre ľudské práva a národnostné menšiny, výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v prvom čítaní v Národnej rade Slovenskej republiky. Pán predseda, prosím, dajte hlasovať o tomto návrhu.
P. Hrušovský, predseda NR SR: (2005-05-13):
Otváram rozpravu o tomto bode programu. (Ruch v sále.) Pán poslanec Madej. Chcem vás informovať, že do rozpravy sa za poslanecké kluby prihlásili traja páni poslanci, pán poslanec Čaplovič za poslanecký klub Smer, pán poslanec Ondriaš za poslanecký klub KSS a pani poslankyňa Dolník za poslanecký klub SMK. Ďalej sú prihlásení písomne do rozpravy páni poslanci a poslankyne Murgaš, Rusnáková, Mušková, Madej a Brestenská. Teraz dávam slovo prvému prihlásenému poslancovi za poslanecký klub, a to strany Smer, pánovi poslancovi Dušanovi Čaplovičovi. Nech sa páči, pán poslanec, máte slovo.
M. Číž, podpredseda NR SR: (2009-09-16):
Teraz má slovo spoločný spravodajca z navrhnutého gestorského výboru pre sociálne veci a bývanie pán poslanec Zoltán Horváth, uvedie spravodajskú správu.
P. Hrušovský, predseda NR SR: (2004-05-11):
A. Blajsko, poslanec: Vážený pán predseda, kolegyne, kolegovia, v minulosti bol vypracovaný Národný program ochrany starších ľudí. Bol vypracovaný na základe uznesenia vlády Slovenskej republiky č. 79 z 21. januára 1999 a v zmysle rokovacieho poriadku vo väzbe na reformy a s tým súvisiace sociálno-ekonomické dopady na túto skupinu obyvateľov žiadam, aby vláda Slovenskej republiky predložila na júnovú schôdzu Národnej rady Slovenskej republiky správu o plnení Národného programu ochrany starších ľudí.
V. Veteška, podpredseda NR SR: (2004-05-21):
Pani spravodajkyňa, nechcete vystúpiť? Prerušujem rokovanie o tomto bode programu. A bude nasledovať prvé čítanie o vládnom návrhu zákona o zdravotnom poistení a o zmene zákona č. 95/2002 Z. z. o poisťovníctve a o zmene a doplnení niektorých zákonov . Vládny návrh zákona ste dostali ako tlač 640. Návrh na jeho pridelenie na prerokovanie výborom máte v rozhodnutí č. 668. Prosím ministra zdravotníctva Slovenskej republiky pána Zajaca, aby návrh zákona uviedol.
Danko, Andrej, podpredseda NR SR (2024-02-13):
Ďakujem. O slovo požiadal spravodajca. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Kašper, Igor, poslanec NR SR (2022-10-04):
Ďakujem, pán predseda, za slovo. Ja som bol doteraz naozaj ticho a nereagoval som na tieto tvoje hlúposti, pán kolega Cmorej, ale vyprosím si tieto tvoje slová o tom, že pán minister tu s niekým obchoduje. Čo si to tu vlastne dovoľuješ? Kto si ty, že takéto niečo tu si dovolíš vôbec rozprávať. A obdivujem pána ministra, ktorý tam sedí vedľa teba, že musí toto počúvať. Ak máš nejaký komplex, tak si ho choď riešiť, prosím ťa, niekde inde. Dobre? Okrem toho tu verejne klameš a ty to vieš veľmi dobre. Nikto tu neskracuje dôchodky ani iným spôsobom, ani iným spôsobom nepoškodzuje dôchodcov. Tak si to, prosím ťa, naštuduj a potom sa k tomu vyjadruj.
Hrušovský, Pavol, poslanec NR SR (2010-07-08):
Sľubujem. (Potlesk.)
Fecko, Martin, poslanec NR SR (2013-10-30):
Ďakujem pekne. Budem si stáť za svojím, kolegovia, nehnevajte sa. Budem si stáť, pretože ja nemením životnú filozofiu, takže berte to asi tak, že, pán kolega, dobre, nabudúce vám to nafotím, aby ste videli, o koho sa jedná, keď už takto chcete, nemám s tým problém. Pani kolegyňa Vášáryová, že ho zvolili, no uvidíme, ako to bude nabudúce, keď náhodou sa dozvie, že ako sa tu pohyboval, pretože občania vás nevidia. Občania vás nevidia okrem tejto rokovacej sály nikde, že ako vy sa tu správate, možnože v iných situáciách. Takže áno, a neťahám čas a chcete mi povedať, že dospelého človeka nemôžte upozorniť na jeho chyby, nemôžte? Keď už je niekto dospelý, už je tabu? Veď každý sa predsa musíme vyvíjať nejako a zlepšovať svoj životný štandard alebo svoje životné návyky. Ja som bol takto učený. Kritizujte a ja budem rád, keď ma budete kritizovať, čo robím zle. Veď my vlastne dávame príklad našej ďalšej generácii, veď si to uvedomme konečne. A Národná rada? Ja sa ešte teraz trasiem, keď mám vystúpiť, pretože som v Národnej rade Slovenskej republiky, nie som ani v krčme, nie som ani na ulici, nie som ani v hostinci. Som v Národnej rade Slovenskej republiky, ešte raz hovorím. A akonáhle ste povedali, že sľubujem – a to budem tvrdiť stále –, tak vaše ja sa mení na my. Sa mení na my občania Slovenskej republiky, ktorých zastupujete. Áno, ako ste povedali, že sú to vaši voliči. Tak sa správajte, správajme dôstojne, aby sme sa nemuseli hanbiť, aký čas sme tu prežili v tejto Národnej rade, keď sme tu boli poslanci a poslankyne Národnej rady. Ďakujem pekne.
Stromček, Viktor, poslanec NR SR (2010-07-08):
Sľubujem. (Potlesk.)
Hrnčiar, Andrej, podpredseda NR SR (2017-05-11):
Pani poslankyňa Shahzad? Nie je prítomná. Pýtam sa, či sa chce prihlásiť niekto do rozpravy ústne. Končím možnosť nahlásiť sa ústne do rozpravy. Nech sa páči (reakcie z pléna)... Ešte dajte pani poslankyňu Smolíkovú. Treba mať zasunutú kartu. Nech sa páči, pán poslanec Farkašovský.
Blanár, Juraj, podpredseda NR SR (2023-02-08):
Pán poslanec Miroslav Suja ako jediný s faktickou poznámkou na vaše vystúpenie. Nech sa páči.
Švantner, Dušan, poslanec NR SR (2011-05-26):
Ďakujem, pán predseda. Pán poslanec, je smutné, áno, čo sa deje na Slovensku, ale ja hovorím, že podľa toho, ako to sledujem, stáva sa to pravidlom. Začalo sa to vlastne vtedy, keď sa v Komárne stretli starostovia a primátori z maďarských miest, kde bol prezident Kováč, ktorý takisto dal si sluchátka na uši a musel počúvať celé jednanie týchto starostov, slovenských starostov alebo starostov slovenských miest, v maďarčine, čo bolo naozaj potupné nielen pre nášho bývalého prezidenta, ale prakticky pre celý národ. A bol aj ďalší prípad. Bol prípad stretnutia mládeže na juhu Slovenska, kde bol aj pán podpredseda Bugár a kde bol aj pán Dzurinda, kde takisto pán Bugár ich vítal maďarsky, vtedy ako predseda SMK. No a pán Dzurinda si takisto poslušne nasadil sluchátka a počúval na Slovensku človeka, ktorý je jeden z najvýznamnejších politikov a na významnej pozícii parlamentu, ktorý hovoril po maďarsky. Mimo toho, viete, ja som vlastne ani nechcel vystupovať po tom včerajšku, lebo z toho včerajšku je mi smutno. Je mi smutno aj preto, že slovenskí poslanci sa zachovali tak, ako sa zachovali. A ešte smutnejšie mi je to preto, že tu chýbali traja poslanci, s ktorými sme... (Prerušenie vystúpenia časomerom.)
Dostál, Ondrej, poslanec NR SR (2021-03-17):
Ja teda podobne ako pani poslankyňa tam vidím, samozrejme, v tom zákone kopu dobrých vecí, a teda ospravedlňujem sa, že som, že som teda to nespomenul, a rovno som som išiel k tým, ktoré vnímam ako problematické, lebo tak to vidím ako, ako úlohu parlamentu, aby sme sa bavili o problémoch, ale, ale, áno, niekedy treba aj, aj to pochválenie, a teda ocenenie toho, že vláda v tomto prípade, v prípade prichádza s návrhom, ktorý obsahuje viacero dobrých bodov, ktoré zlepšujú podnikateľské prostredie. Čiže faktickou sa to snažím napraviť, že som to, že som to nespomenul vo svojom úvodnom, úvodnom vystúpení. No a teda naozaj, naozaj považujem za legitímnu tú debatu o otváracích hodinách, a teda o tom, že aký je zmysel toho, aby do toho obec, obec zasahovala. Ak sa teda zhodneme na tom, že je to ochrana obyvateľov pred rušením nočného kľudu, tak potom by sme asi mali diskutovať, že či tá navrhnutá formulácia je, je optimálna, alebo vieme nájsť nejakú, ktorá tento účel naplní lepšie. (Kýchnutie v sále.)
Kubánek, Stanislav, poslanec NR SR (2013-05-16):
Pán predseda, skupina poslancov Národnej rady Slovenskej republiky podľa § 85 ods. 3 zákona Národnej rady SR č. 350/1996 Z. z. o rokovacom poriadku Národnej rady Slovenskej republiky predkladá návrh na opakovanie druhého čítania o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov. Navrhujeme predsedovi Národnej rady Slovenskej republiky, aby sa Národná rada uzniesla, že uvedený návrh zákona prerokuje len na schôdzi Národnej rady, § 85 ods. 4 písm. c). Podpísaný 30 poslancami. Navrhujeme, aby sa Národná rada uzniesla, že uvedený návrh zákona prerokuje v opakovanom druhom čítaní vzhľadom na to, že bol schválený pozmeňovací návrh k bodu 4 § 3 ods. 8 písm. d), bod 2, a schválená zmena nie je premietnutá v ďalších ustanoveniach zákona, čo spôsobí problémy v aplikácii zákona. (Ruch a smiech v sále.)
Laššáková, Jana, podpredsedníčka NR SR (2015-11-12):
Dobre, ďakujeme za upozornenie, nemáme o čom hlasovať. Ja mám len informáciu, že pán minister Lajčák požiadal pána ministra Boreca, aby tento vládny návrh zákona uviedol a odôvodnil. Panie poslankyne, páni poslanci, pokračujeme teda v prerušenom rokovaní hlasovaním o bode 60 schváleného programu, ktorým je druhé čítanie o vládnom návrhu zákona o európskom ochrannom príkaze v trestných veciach (tlač 1630). Prosím spoločného spravodajcu z ústavnoprávneho výboru poslanca Františka Petra, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona o európskom ochrannom príkaze v trestných veciach a o zmene a doplnení niektorých zákonov , tlač 1630.)
Simon, Zsolt, poslanec NR SR (2012-11-29):
Pán minister, chcem sa spýtať v mene tých obcí, ktorých sa to týka, pretože obce niektoré urobili tie školy, kedy môžu podľa vás reálne očakávať, že dostanú zaplatené za investície, ktoré vykonali, pričom čakajú na peniaze z ministerstva, ktoré vznikli týmto spôsobom. Ďakujem.
Laššáková, Jana, podpredsedníčka NR SR (2014-10-16):
Pán poslanec nechce reagovať. Je 12.00 hod., prerušujem rokovanie, prajem vám všetkým dobrú chuť. O 14.00 hod. pokračujeme hodinou otázok a odpovedí a potom budeme pokračovať ďalej v rozprave k tomuto návrhu zákona. Tak ešte raz, dobrú chuť, vyhlasujem prestávku obedňajšiu. (Prerušenie rokovania o 12.01 hodine.) (Pokračovanie rokovania o 14.00 hodine.)
Blaha, Ľuboš, podpredseda NR SR (2023-12-19):
A skúste inteligentnejšie, dobre?
Dvořák, Oskar, poslanec NR SR (2024-01-19):
Vďaka za pripomenutie. Pán Ledecký, veľmi pekne vám ďakujem za pripomenutie tej amnestie pre zločincov, ktorá sa tu chystá a to, čo tu vlastne ste povedali, my sme sa to dozvedeli len kvôli tej dĺžke rozpravy. My sme sa dozvedeli stanoviská etablovaných inštitúcií, ako je rada prokurátorov alebo Európska komisia, ale aj verejnosti len vďaka tomu, že opozícia tu vedie takúto rozpravu, akú tu vedie. Ja tu zároveň vidím určité riziká do budúcnosti, že toto je posledný krát, čo takéto niečo prebieha. Keď sa najbližšie vláda odhodlá nejakú nehoráznosť zase prijímať v skrátenom legislatívnom konaní, tak možno už sa ani tieto názory nedozvieme a to z toho dôvodu, pretože a z dvoch dôvodov. Ja vidím, že pán Pellegrini má ešte nejaké zvyšky vlastnej vôle, ale to len kvôli tomu, že kandiduje za prezidenta a neodváži sa zatiaľ túto debatu seknúť. A po druhé už nám včera vlastne Andrej Danko oznámil, že vládna koalícia sa tu chystá zmeniť rokovací poriadok tak, aby sme nemohli vystupovať tak dlho, ako vystupujeme. Čiže naozaj všimnite si poriadne, čo sa tu deje a čo sa tu bude môcť diať do budúcnosti. Keď, keď si tu budeme vlastne ďalšie nejaké zmeny nehoráznosti vláda presadzovať, tak my už sa to vlastne ani v tej rozprave nebudeme môcť dozvedieť, pretože nám ju skrátia, nebudeme môcť vystupovať dvadsať minút, ale desať minút. Pán Danko povedal, že už v ústnej rozprave nebudeme vystupovať desať minút, ale budeme vystupovať päť minút. Faktické poznámky skrátia z dvoch minút na jednu. Pán Pellegrini, keď sa teda nestane prezidentom, už asi tu nastane možno aj nejaký revanš, možno bude z toho znepokojený, ale ja si myslím, že už potom nebude mať už vôbec žiadnu vôľu a už vám tu bude sekať rozpravy jednu za druhou. Čiže ja sa naozaj obávam toho, čo sa tu ešte bude diať v tomto parlamente. Ďakujem. (Potlesk.)
Figeľ, Ján, podpredseda NR SR (2015-05-26):
Ďakujem veľmi pekne za vystúpenie pána navrhovateľa Drobu. V tejto chvíli sú štyri faktické poznámky. Nech sa páči, Eugen Jurzyca s prvou faktickou.
Nachtmannová, Oľga, poslankyňa NR SR (2014-09-19):
Ďakujem pekne za slovo. Pán poslanec Dzurinda, vaša veta v súvislosti s konfliktmi v Iraku, v Sýrii, severoafrických krajinách ma zamrazila. Budem vás citovať: „Aj za cenu bolesti sa rodí to, čo má perspektívu.“ To ste mysleli vážne?! Státisíce mŕtvych, tisícky zavraždených – kvôli čomu? Pričom išlo vo väčšine prípadov o civilistov, deti, ženy, bezbranných ľudí. Kvôli akej perspektíve? Násilie plodí a plodilo vždy len násilie. Hovoríte o tom, že nemáme vidieť veci sploštene a demagogicky, ľuďom treba hovoriť pravdu. V tom s vami súhlasím. Skutočne múdry, rozhľadený človek, ak vidí, že kráľ je nahý, tak to povie. Ale vo vašom prípade, aj keď to vidíte, vy budete kričať, stále kričať, že kráľ má krásne rúcho. Ďakujem.
P. Hrušovský, predseda NR SR: (2003-09-19):
(Hlasovanie.) Prítomných je 136 poslancov, za 58, proti 45, zdržalo sa 32, nehlasoval 1. Prvú pripomienku pána prezidenta sme neschválili. V. Ondrejka, poslanec: Druhá pripomienka. Gestorský výbor ju odporúča schváliť.
P. Prokopovič, minister dopravy, pôšt a telekomunikácií SR: (2004-12-02):
Účelom predloženého návrhu zákona je v súlade so smernicami Rady Európskej únie regulačnými opatreniami vytvoriť a rozvíjať modernú a kvalitnú železničnú infraštruktúru, dosiahnuť efektívnu hospodársku súťaž pri poskytovaní železničnej dopravy a služieb s tým spojených a podporiť záujem užívateľov o železničnú dopravu. Návrh novely zákona Národnej rady Slovenskej republiky č. 164/1996 Z. z. o dráhach v znení neskorších predpisov vytvára právny rámec podmienok pri vstupe na železničné dráhy (celoštátne a regionálne), upravuje ďalej reguláciu železničnej dopravy a bezpečnosti v železničnej doprave, práva a povinnosti vlastníka železničnej dráhy, prevádzkovateľa dráhy a prevádzkovateľa dopravy na dráhe železničnej, vznik, postavenie a pôsobnosť Úradu pre reguláciu železničnej dopravy. Navrhovaná právna úprava preberá do právneho poriadku Slovenskej republiky požiadavky smernice 2001/16/ES Európskeho parlamentu a Rady o interoperabilite systému transeurópskych konvenčných železníc, čím sa zabezpečuje prevádzková prepojenosť železníc členských štátov spoločenstva a na vybranom okruhu siete celoštátnych dráh. Návrh garantuje dodržiavanie konštrukčných, výkonových a bezpečnostných parametrov členských krajín spoločenstva. Vážené pani poslankyne, vážení páni poslanci, dovolím si požiadať vás o prijatie predloženého vládneho návrhu zákona, schválenie na postúpenie do druhého čítania. Ďakujem pekne.
Dostál, Ondrej, poslanec NR SR (2017-12-21):
Pán poslanec Heger, veľmi správne si poukázal na záväzok obsiahnutý v programovom vyhlásení vlády, ktorý hovorí o tom, že sa bude vládna koalícia usilovať skvalitniť priebeh legislatívneho procesu. Pomaly tu už máme za sebou polovicu volebného obdobia a jediné, čo v rámci legislatívneho procesu možno vnímať ako zmenu, je tá horalková novela rokovacieho poriadku, ktorá ale žiadne skvalitnenie legislatívneho procesu nepriniesla. Tak som teraz zvedavý, že kedy chce vládna koalícia tento svoj záväzok naplniť, lebo to, čo tu predvádza, predvádza pravidelne a to, čo sa udialo aj pri schvaľovaní zákona, ktorý máme teraz na programe, určite nie je žiadnym skvalitnením legislatívneho procesu. A tiež by som, teda podobne ako ty, chcel využiť prítomnosť pána ministra zdravotníctva, pána Druckera, aby nám to teda vysvetlil, lebo námietka pána prezidenta nebola primárne tá, že by vecne nesúhlasil s tou zmenou, ale s tým, že takáto závažná zmena mala prejsť riadnym legislatívnym procesom. Takže aj mňa by zaujímalo, nie som členom zdravotníckeho výboru, kde sa o tom možno hovorilo, prečo to išlo takýmto spôsobom, teda že či to bol nejaký že individuálny návrh jednotlivého koaličného poslanca, ktorý si to takto rozmyslel, alebo to bol zámer ministerstva zdravotníctva, ktoré vedome obišlo normálny legislatívny proces a predložilo to ako pozmeňujúci návrh v druhom čítaní vo výbore. Ak to bol zámer, a to je výčitka pána prezidenta, že takto by sa to robiť nemalo, tak myslím, že na tejto schôdzi by malo zaznieť vysvetlenie, prečo ste to urobili takýmto spôsobom.
Paška, Pavol, predseda NR SR (2013-10-25):
Ďakujem, vyhlasujem krátku prestávku. O 11.15 hodine budeme pokračovať v rokovaní. (Prestávka.) (Po prestávke.)
Laurenčík, Milan, podpredseda NR SR (2022-02-22):
Prosím, pán poslanec, reagujte na pána Pellegriniho.
Blaha, Ľuboš, podpredseda NR SR (2023-11-15):
Na pani poslankyňu nie je žiadna faktická poznámka. Ako ďalší sa o slovo do rozpravy prihlásil pán poslanec Peter Pollák, nech sa páči.
Blanár, Juraj, podpredseda NR SR (2022-05-06):
Evidujem vašu prihlášku pán poslanec. Udeľujem teraz slovo spravodajcovi z gestorského výboru pre sociálne veci pánovi poslancovi Jánovi Kerekrétimu, aby predniesol spravodajskú informáciu, nech sa páči.
Gyimesi, Juraj, poslanec NR SR (2020-04-07):
Pán poslanec Kotleba, vy ste tu asi neboli od začiatku, keď som začal hovoriť, ale aby nedošlo k omylu. Ja mám banky rád asi ako koza nôž. Ja ich neobhajujem, ja obhajujem vládny návrh. Pokiaľ ide o to nariaďovanie výšky úrokov alebo výšky zisku tých bánk, ak by sme to urobili, tak si myslím, že by sme porušovali Ústavu Slovenskej republiky. Toto je môj názor. V piatok mala bývalá vládna strana tlačovku, kde sa jej predseda, kde jej predseda skákal 2,20 do výšky, aký protiústavný zákon sme prijali ohľadom toho sledovania tých mobilov. Dnes, keď to robiť nechceme, lebo vieme, že by to išlo proti ústave, tak je to problém tiež. A toto my vadí u vás, že toto si nechcete uvedomiť alebo si to nemôžete uvedomiť, že jednoducho nechceme porušiť Ústavu Slovenskej republiky, kde by sme zakazovali bankám zisk. Ďakujem pekne.
M. Číž, podpredseda NR SR: (2007-12-06):
Teraz v rozprave s interpeláciou vystúpi pán poslanec Andruskó Imre a pripraví sa pán poslanec Martin Fronc.
Mikloško, Jozef, poslanec NR SR (2015-11-13):
Ďakujem pekne. Ja využívam to, aby som desiaty- alebo jedenástykrát povedal to isté, prípad jeden, ktorý spomenul pán Zajac, proste keď je reťaz dodávateľov a posledný nedostane, hoci všetko spraví, nič a prvý vlastne za nič nemôže, lebo ten to spravil v poriadku. NKÚ kontroluje len jeho miesto toho, aby kontroloval celý ten reťazec a našiel, kde sa čo stratilo. Tak čo ja viem, ministerstvo školstva dá v dobrej vôli Žilinskej univerzite, v dobrej vôli tá dá OHL, OHL dá Reksavu, Rekstav dá Inštalatéru, aby plynofikoval jednu univerzitu. Tí to spravia, pýtajú si 136-tisíc euro a po troch rokoch nedostanú, samozrejme, nič. Medzitým Rekstav skrachuje a tam je vraj to, ale ja myslím, že tých vinných je viacero. Čiže to, aby za prvé NKÚ musel kontrolovať všetkých, nielen toho prvého, on by už, ja som bol aj za NKÚ, kontroloval Žilinskú univerzitu, všetko je v poriadku. Druhá možnosť, a to je už v zahraničí používané, aj u nás to podľa mnohých vecí sa dá urobiť, aby Žilinská univerzita, ktorá dostane peniaze, doplnila peniaze do banky a banka vyplácala celý reťazec. Žilinská univerzita povie, áno, teraz ide ten prvý dodávateľ, povie áno, a oni vyplatia prvého, druhého, tretieho, štvrtého, piateho, čiže oni majú peniaze, nie tí jednotliví lapikurkári na tých, v reťazci, ktorí si proste najprv zoberú a potom už ďalej nedajú. Takže veľmi to podporujem, aby sa niečo s tým robilo a najmä vrátilo sa k tej možnosti, ktorá tu už dlho je, že sa urobí banka, ktorá bude nad tými peniazmi sedieť a ktorá bude vybavovať všetkých. Ďakujem.
Glváč, Martin, podpredseda NR SR (2018-05-16):
S reakciou pani poslankyňa Blahová.
Remišová, Veronika, poslankyňa NR SR (2018-12-06):
Ďakujem. Žiadame o odloženie hlasovania nazajtra o viceguvernérovi Národnej banky Slovenska vzhľadom na závažné zistenia, aby dostal priestor na vysvetlenie týchto skutočností. Ďakujem.
Danko, Andrej, podpredseda NR SR (2024-06-20):
Poslanec Dubovický.
Laššáková, Jana, podpredsedníčka NR SR (2015-04-16):
Na vystúpenie pána poslanca s faktickými poznámkami páni poslanci Cicoň a Lebocký. Končím možnosť prihlásiť sa s faktickými poznámkami. Nech sa páči, pán poslanec Cicoň.
Čekovský, Kristián, poslanec NR SR (2021-06-15):
Ďakujem za slovo. Vidím, že nielen teda nám poslancom, ale aj premiérovi zarezonovala asi najšokujúcejšia myšlienka, ktorú tu dnes Robert Fico povedal, ja to budem parafrázovať, že žiadna vláda nevyužila trestné právo na kriminalizáciu tej predchádzajúcej. Toto je ich svet, dámy a páni. Toto je ich svet, kedy politici sú podľa Roberta Fica, podľa sociálnych demokratov nedotknuteľní, voči ktorým sa nemôže nič, táto vláda v podstate ako keby porušila nejaký status quo o nestíhaní svojich predchodcov a nechala orgány činné v trestnom konaní slobodne robiť svoju prácu a toto, ako aj poznamenal premiér, toto im vadí. Dokonca Robert Fico si pri tom svojom prejave pomohol aj tým a povedal niečo, že hovoril v podstate o kauze Gorila, o spise Gorila, nepovedal síce už to, že teda sa tam spomína aj jeho meno a jeho pitie koly a biznisy v zdravotníctve, ale v podstate on naznačil, že vidíte, po nás prišli iní, kedy bola tá Gorila na stole a my sme tu, pretože toto sa tak nerobí, aby tí, ktorí prídu po vás, vás za niečo stíhali. Takže toto je v podstate dôvod, prečo tu dnes sme. Pretože podľa ich zmýšľania jednoducho trestné právo sa voči tej predchádzajúcej vláde jednoducho nevyužíva. Takže ja som rád, že táto vláda pod vedením, v tejto chvíli, premiéra Hegera a taktiež jednotlivých ministrov odkrýva jednotlivé kauzy, biznisy predchádzajúcej vlády, odkrýva sa organizovaný zločin, zverejňujú sa zmluvy, ktoré boli roky pod pokrievkou utajované, napríklad na IT a jednoducho blíži sa to k vám a ja verím, že naozaj v tomto rozhodnú súdy transparentne, všetci to uvidia. Ďakujem. (Potlesk.)
Fronc, Martin, poslanec NR SR (2013-12-18):
Ďakujem pekne, pani podpredsedníčka. Ťažko sa mi to hovorí, ale, pani kolegyňa, je to vážna téma. Kolega Brocka povedal jednoznačne naše stanovisko. Ale pre mňa bude dôveryhodné podanie tohto zákona z vašej strany vtedy, ak celý váš klub zaňho zahlasuje. Ďakujem.
Dostál, Ondrej, poslanec NR SR (2018-06-21):
Vážený pán predkladateľ, vážený pán podpredseda Národnej rady, vážená kolegyňa, kolegovia, dovoľte, aby som podľa § 73 ods. 1 zákona o rokovacom poriadku Národnej rady vystúpil v prvom čítaní ako spravodajca určený ústavnoprávnym výborom k uvedeného návrhu ústavného zákona, ktorým sa mení ústava a k návrhu novely zákona o rokovacom poriadku. Návrh ústavného zákona aj návrh zákona spĺňajú z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí alebo vo svojich rozhodnutiach navrhol, aby návrh ústavného zákona aj zákona prerokovali ústavnoprávny výbor a výbor pre obranu a bezpečnosť. Za gestorský výbor navrhol v oboch prípadoch ústavnoprávny výbor s tým, aby výbory prerokovali návrh zákona do 7. septembra 2018 a gestorský výbor do 
10. septembra 2018. Zo znenia návrhu ústavného zákona aj návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona a návrh zákona prerokuje v druhom čítaní. Odporúčam zároveň návrh ústavného zákona aj návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
Kaščáková, Renáta, poslankyňa NR SR (2019-09-13):
... hovoriť o prešľapoch, aby sa nevystavili pokutám. A posledná veta... (Prerušenie vystúpenia predsedajúcim.)
Pellegrini, Peter, predseda NR SR (2023-12-19):
Prosím, prezentujme sa a hlasujme o návrhu pána poslanca Viskupiča. (Hlasovanie.) Prítomných 134 poslancov, za 28, proti 77, zdržalo sa 29. Tento návrh sme neschválili.
B. Bugár, podpredseda NR SR: (2006-02-01):
J. Malchárek, podpredseda vlády a  minister hospodárstva SR: Ďakujem, pán predsedajúci. Vážené dámy, poslankyne, páni poslanci, my sme s pánom poslancom Muňkom túto vec konzultovali. Ja by som chcel aj poďakovať, že sme dospeli k spoločnému, takémuto vecnému záveru, že ten zákon je dobrý, ale môže počkať do budúcej schôdze, aby sme si teda vyžiadali toto súdne rozhodnutie, o ktorom sme nevedeli, a mohli ho prípadne zapracovať do tohto návrhu zákona, a preto aj žiadam aby sa o tomto rokovalo vo výbore, gestorskom, čiže vo výbore pre hospodárstvo, privatizáciu a podnikanie. Ďakujem.
Bugár, Béla, podpredseda NR SR (2016-10-21):
Nech sa páči, prezentujme sa a hlasujme. (Hlasovanie.) Prítomných 138, za 137, 1 nehlasoval. Konštatujem, že vládny návrh zákona sme schválili. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie (tlač 194). Dávam slovo spravodajkyni z výboru pre pôdohospodárstvo a životné prostredie pani poslankyni Antošovej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov , tlač 194.)
Paška, Pavol, predseda NR SR (2014-09-18):
Spravodajcom je pán poslanec Glenda. Máme tu pána poslanca Glendu? Je tu niekto z výboru pre verejnú správu? Poprosím, pani podpredsedníčka. Chvíľočku vás poprosím kolegyne, kolegovia. Nemáme tu spravodajcu a pani podpredsedníčka ako členka výboru, samozrejme, môže nahradiť pána poslanca Glendu, ale... Už je tu pán poslanec. (Reakcie z pléna.) Viete čo, ja zvyknem zvládnuť všetko sám. Už je tu teda. Pán poslanec Glenda, poprosím vás.
Viskupič, Marián, poslanec NR SR (2023-02-16):
Ďakujem pekne. Ja už fakt len minútku. Pán kolega Kremský, teraz ťa chválime, hej, proste. (Povedané so smiechom.) To neni, že teraz akože, teraz ten postoj je, samozrejme, správny, ochraňujúci ekonomiku a tak to má byť. Ale chcel som ešte k tým registračným poplatkom. Áno, na základe teda návrhu pána kolegu Kremského tak skutočne hľadáme zmysluplné riešenie, tak aby sa to proste doladilo, čiže je v poriadku, keď sa to schváli, to znamená, že do platnosti prípadne sa bude posúvať, sa vyrieši aj ten, tie problémy, ktoré proste tie registračné poplatky majú, takže tuto aj ja to hovorím, že skutočne sa, pre tie staré vysoko výkonné vozidlá tam tá suma poplatkov bola veľmi vysoká, a hľadáme a verím, že nachádzame a nájdeme to riešenie tak, aby bola, boli tie poplatky zmysluplné. Veľmi pekne ďakujem. Hlasujeme zajtra o 11.00 hod.
Senko, Ján, poslanec NR SR (2010-12-09):
Teraz dajte, pán predseda, hlasovať o jeho štvrtom pozmeňovacom návrhu z prvého návrhu.
Pročko, Jozef, poslanec NR SR (2024-06-12):
Celým tvojím vystúpením sa nieslo jedno, jedna taká veta, že idú zapchať ústa každému. A to je presne to, že čo potrebujú, aby ľudia nerozprávali, aby novinári nerozprávali, aby sa tu prestalo rozprávať o kšeftoch a o rôznych ich klientelistických akciách. Ale krásny príklad sa udial počas tvojho vystúpenia. Aj tebe zapchať ústa. Upozornili ťa, aby si rozprávala k téme. Ja si pamätám posledné vystúpenie pána Blahu, ktorý tu v rozprave rozprával o všetkom možnom, len nie k téme. Rozprával o Šimečkovom otcovi, o všetkom možnom, ale vôbec nerozprával k téme a podpredseda parlamentu ho nechal, nech rozpráva. Čiže toto je ten príklad toho zapchávania úst. Oni ťa upozorňujú, budú ťa upozorňovať, počas tvojho vystúpenia vyrušovali poslanci, ani jedného, ani jedného neupozornil poslanec Blaha. Ale presne, zapchať ústa ľuďom a robiť si to, čo chcú. Toto je aj tento zákon.
Blaha, Ľuboš, podpredseda NR SR (2023-12-07):
Ďakujem pekne, pán poslanec. Otváram rozpravu o tomto bode programu. Nedostal som žiadnu prihlášku do písomnej rozpravy. Hlási sa niekto do rozpravy ústne? Nie je tomu tak, takže vyhlasujem rozpravu za skončenú a prerušujem rokovanie o tomto bode programu. Nasleduje druhé čítanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Azerbajdžanskou republikou o zamedzení dvojitého zdanenie a zabránení daňovým únikom v oblasti daní z príjmov, tlač 34. Nech sa páči, pán minister spravodlivosti, odôvodnite aj tento návrh vlády. (Rokovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Azerbajdžanskou republikou o zamedzení dvojitého zdanenia a zabránení daňovým únikom v oblasti daní z príjmov , tlač 34.)
Kollár, Boris, predseda NR SR (2022-12-20):
Prosím, prezentujme sa a hlasujeme. (Reakcie z pléna.) Aha. Pardon, ja sa, ja sa ospravedlňujem. Ospravedlňujem sa, lebo ma vyrušili. Otváram rozpravu v rámci tretieho čítania . Hlási sa v rámci tretieho čítania niekto do rozpravy? Nikto. Vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Jahnátek, Ľubomír, poslanec NR SR (2011-04-05):
Ďakujem pekne za slovo. Pán kolega Janiš, za predchádzajúce obdobie štyroch rokov, čo som bol minister hospodárstva, bol ste často mojím sparring partnerom pri televíznych diskusiách a v podstate nenašiel sa nikdy žiadny odvážny, vtedy opozičný poslanec alebo minister. Ja som vždy volal, aby prišiel nejaký minister na diskusiu, nenašiel sa. Ale dávali vás a skúsenosť moja z tých diskusií bola, že aj som chápal, prečo vás dávajú. Lebo vy ste hocijakú demagógiu, hocijakú lož bez mihnutia oka strelil pred kamery a bolo vám jedno, aký bude dôsledok, lebo bol ste opozičný politik. A ja som to aj tak chápal, že ako opozičný politik máte možnosť si prilepšovať argumenty, a bral som to ako politickú súťaž. Čiže bolo to v poriadku. Ale dnes, pán kolega, vy ste predseda hospodárskeho klubu a od vás by sa, hospodárskeho výboru, a od vás by sa vyžadovalo už hovoriť minimálne pravdu. Už len kvôli tomu, že už ste v koalícii a už máte všetky argumenty v rukách, alebo si ich môžete získať. Preto vám verejne vyhlasujem, že tu klamete v parlamente a klamete alebo ste klamal vo vašom vystúpení v niektorých konkrétnych faktoch. Povedal ste, že za to sa teplárne dostávali do straty, lebo sme im neumožnili odpisovať investície. Veľký omyl, pán kolega. My sme práve zmenili regulačnú politiku za vlády Roberta Fica, kedy sa práve len odpisy z investícií na technologické celky, ktoré súvisia s reguláciou, mohli odpisovať a dávali sa do výšky odpisov. Čiže toto mohlo ísť do oprávnených nákladov, to, čo má každý normálny podnik. Čiže odpisy investícií do oprávnených nákladov boli zavedené za našej éry. Pre ozrejmenie pamäti, za vašej éry sa tam mohli dávať chaty, „auťáky“, byty a domy, ktoré sa kupovali pre zahraničných manažérov, dokonca aj náklady na kúpu. (Prerušenie vystúpenia časomerom.)
Hambálek, Augustín, poslanec NR SR (2023-10-25):
Sľubujem. (Potlesk.)
Kuffa, Štefan, poslanec NR SR (2015-04-17):
Dneska nás tie hodinky sprevádzajú na každom kroku, ani nepotrebujete ich mať. Máme telefóny a proste digitálne označovanie. Tak to je úplne jedno. Mňa by to ani nenapadlo niekomu pozerať na ruku, aké hodinky má, v akej cene, to proste, to je... Ale ja len jednu pripomienku mám a s tou aj skončím. Ja budem mať pripomienku k tomu neverbálnemu prejavu  a poprosil by som aj kolegov, aj teba, kolega, ak druhýkrát máš nejaký transparent, drž si to v ruke. Drž si to v ruke. Alebo máš tuná stojan, daj si tuná alebo kdesi inde. Nezakrývaj tu nápis Národná rada Slovenskej republiky a nezakrývaj (potlesk), nezakrývaj tuná znak Slovenskej republiky. Ja som tuná ostro protestoval proti tomu. Mali sme to tu v parlamente, ak ktokoľvek to bude robiť, tak budem mať k tomu pripomienku. Teda ja nebudem reagovať k tomu, čo si rozprával, ale k tomu neverbálnemu prejavu mám výhrady. Ďakujem.
Gyimesi, György, poslanec NR SR (2022-10-05):
Pán kolega Dostál, ja by som chcel uviesť veci na správnu mieru, pretože ste zavádzali, keď ste hovorili o tom, že Sputnik stál Slovenskú republiku niečo a za to by mala, mal niesť zodpovednosť ten, kto bol zodpovedný za to, že tá vakcína bola dovezená na Slovensko. Pravda je taká, že zo všetkých vakcín, ktoré na Slovensko boli dovezené, bolo podaných 20-tisíc kusov a všetky ostatné kusy vakcín si Ruská federácia odkúpila späť. Čiže Slovensko to nestálo absolútne nič na rozdiel od tzv. západných vakcín, ktoré sme nakupovali v miliónových množstvách na základe spoločného, spoločného nákupu Európskej únie. Nevieme, za akú cenu, čo pri Sputniku neplatí, pretože zmluva so Sputnikom zverejnená bola, pričom zmluva na nákup ostatných vakcín zverejnená nikdy nebola. Tie vakcíny, ktoré sme nakúpili v rámci spoločného obstarávania, sa dnes vylievajú do Dunaja, to znamená, že sa zneškodňujú a vyhadzujú, pretože sú expirované. Takže ja by som len chcel, pán kolega, pretože vás považujem za mimoriadne seriózneho človeka, aby ste hovorili pravdu aj v tejto veci, pretože je to tak. Slovenská republika ak prišla o nejaké peniaze, tak to bolo v súvislosti s nákupom západných vakcín a nie v súvislosti so Sputnikom. Ďakujem pekne.
Žiga, Peter, podpredseda NR SR (2024-01-18):
Ďalším vystupujúcim v rozprave je pán poslanec Šipoš.
Šudík, Tomáš, poslanec NR SR (2021-12-09):
Pán predsedajúci, dajte, prosím, hlasovať spoločne o bodoch 1 až 3 z informácie.
J. Rydlo, poslanec: (2009-12-08):
Som za to, aby sme, pochopiteľne, zákonom stíhali ľudí, ktorí nerešpektujú lásku k tomu zvieraťu, ktoré, keď sa stane členom rodiny, tak je členom rodiny. Ale obávam sa, že tento postih, pokiaľ ide o zvieratá, bude silnejší, ako je postih voči niektorým ľuďom. Môžem vám dať príklad z niektorých iných krajín, ako je Slovensko, kde sú omnoho tvrdšie predpisy, ktoré postihujú tých, ktorí sa správajú neľudsky k zvieratám, ako tých, ktorých postihujú neľudsky človeka, ľudí. Inač ja za váš návrh zahlasujem, aby som pravdu povedal. Ďakujem.
Brocka, Július, poslanec NR SR (2010-10-15):
Teraz budeme hlasovať o pridelení návrhu zákona výborom: ústavnoprávnemu, Výboru Národnej rady pre financie a rozpočet, výboru pre ľudské práva a národnostné menšiny a Výboru Národnej rady pre sociálne veci. Zároveň o tom, že gestorským výborom bude výbor pre sociálne veci a termíny na prerokovanie pre ostatné výbory do 24. novembra a pre gestorský výbor do 26. novembra 2010. Pán podpredseda, nech sa páči, môžeme hlasovať.
Kleinert, Dana, poslankyňa NR SR (2024-01-24):
Ďakujem ti, Marek. Ja som chcela zareagovať na presne to nepripustenie diskusie a medzirezortného konania. Myslím si, že je celkom dôležité pozrieť sa aj na to, aké zákony, napríklad týkajúce sa kultúry, zmien vo fondoch, rušení verejných a transparentných výberových konaní a mnohé iné, prečo sú podané poslancami vládnej koalície. Veď je to práve koalícia, ktorá má teda ministrov a ministerky vo vláde, a teda by to mali byť akože takýmto spôsobom navrhované zákony. Ono by to však asi muselo ísť opäť teda tým medzirezortným pripomienkovým konaním, a teda sú to návrhy poslanecké – žmurk, žmurk – a jediné, čo môžme s napätím čakať, sa to dá tesne pred hlasovaním, pozmeňováky podsunuté rôznymi poslancami a poslankyňami koalície, aby sme si ani náhodou nestihli všimnúť mocenské snahy o zmeny na ministerstve kultúry, na pamiatkových úradoch, vo fondoch a iných organizáciách. Takže áno, táto koalícia robí všetko presne tak, ako sa to normálne robiť nemá. Problém je v ich túžbe po moci a pomste, a to sme vám už hovorili veľakrát a v zásade je to stále potvrdzované dokola. Tieto závislosti sú však zhubné a najmä teda zradné. A teda my to vidíme a naozaj sme radi, že to vidia aj ľudia na námestiach, aj pri podpisovaní petícií za odvolanie ministerky Šimkovičovej, a to v ktorúkoľvek dennú, ale aj nočnú hodinu. A takže sa teda opäť zajtra, vo štvrtok o 18.00 hod. vidíme na mnohých slovenských námestiach, lebo vypočujte si, čo si ľudia o vás myslia, nedá sa to nepočuť.
Paška, Jaroslav, poslanec NR SR (2018-02-09):
Ďakujem za slovo. Vážený pán predsedajúci, ctení kolegovia, je veľmi dôležité, že pán predseda Národnej rady povedal a poukázal na to, že obstaranie vozidiel 8 x 8 môžme využiť na to, aby sme buď posilnili vlastný obranný priemysel, alebo že to môžme riešiť nákupom zvonka a že súčasná situácia je vlastne o tom, že testujeme vozidlo, ktoré je vyvinuté, je na skúškach vo Fínsku a že budeme musieť vyhodnotiť tieto skúšky. A ak budú skúšky úspešné, môžme sa rozhodnúť pre jeho kúpu. Ak nebude úspešný vývoj, budeme musieť hľadať inú alternatívu. Ale v každom prípade v tomto období diskutovať a zhadzovať tento projekt znamená, že vysielame do Fínska signál o spochybňovaní tohto vývoja a spochybňovaní kvality práce na tomto vozidle. A myslím, že to je aj istý lobistický krok. Ak niekto chce znemožniť vývoj a použitie vlastného slovenského vozidla na vybavenie slovenskej armády, tak robí veľmi veľa preto, aby sa tento vývoj skončil neúspešne. Má zrejme záujem o kúpu, a teraz neviem, či z Poľska, Nemecka alebo odkiaľ, iných vozidiel. Takže celú túto hru v parlamente v tomto období, keď prebiehajú vojenské skúšky, považujem za vyslovený cielený lobing na znemožnenie záchrany slovenského obranného priemyslu a naozaj je to partia ľudí, ktorí sa podieľajú na kšeftoch vojenských s inými krajinami už dlhodobo a ktorí v podstate od obdobia Havla a potom cez obdobie Dzurindu decimovali slovenský obranný priemysel, a teda znevážili prácu mnohých generácií našich technikov a vývojárov.
Hrnčiar, Andrej, podpredseda NR SR (2017-06-14):
Končím možnosť nahlásiť sa s faktickými poznámkami. Pán poslanec Dostál, nech sa páči.
Grendel, Gábor, podpredseda NR SR (2021-06-30):
Navrhovateľ? Môžte. Ak nikto iný z navrhovateľov...
Jurinová, Erika, podpredsedníčka NR SR (2015-12-01):
S reakciou pani poslankyňa Žitňanská.
Taraba, Tomáš, poslanec NR SR (2020-09-22):
Ctená koalícia, idete vyhlásiť nový štátny sviatok, 28. október. Myslím, že pred pár dňami pán Sulík na sviatok Sedembolestnej Panny Márie hovoril, že máme veľa štátnych sviatkov, že musíme viac pracovať, že málo pracujeme, musíme doháňať výpadky v HDP, no a teraz jeho poslanci za SaS prichádzajú s vyhlásením 20. októbra za štátny sviatok. Je to deň, kedy slávia Česi ako vznik Československa, Slováci sa Martinskou deklaráciou pridali k Československu 30. októbra, takže už keď, tak posuňme to aspoň na 30. októbra. Československo, prvá Československá republika bola štátom, do ktorého aj Slováci dávali veľa, veľa nádeje, nakoniec sa ukázalo, že bratia Česi nedodržali nič z toho, čo pred tým sľúbili, a tá čechizácia sa veľmi začala podobať na maďarizáciu, ktorú už sme poznali predtým, takže myslím si, že nie je dôvod z tohoto robiť štátny sviatok, a bude lepšie, keď budete počúvať svojho straníckeho šéfa, ktorý povedal, že treba robiť, robiť a nedávať nové štátne sviatky, tak držme sa toho a nechajme tak, ako to je. Ďakujem.